SCB-ยันเอกสาร ทรัพย์สินของลูกค้าปลอดภัย
ไทยพาณิชย์ยืนยันเอกสาร และทรัพย์สินของลูกค้าอยู่ครบ ปลอดภัย พร้อมให้บริการทุกสาขาทั่วประเทศ 25 พ.ค.
24 พ.ค. 2553

ไทยพาณิชย์ยืนยันเอกสาร และทรัพย์สินของลูกค้าอยู่ครบ ปลอดภัย พร้อมให้บริการทุกสาขาทั่วประเทศ 25 พ.ค. 
นาง กรรณิกา ชลิตอาภรณ์ กรรมการผู้จัดการใหญ่ เปิดเผยว่า ธนาคารพร้อมเปิดให้บริการแก่ลูกค้าทุกสาขาทั่วประเทศตามปกติ ตั้งแต่วันที่ 25 พ.ค. เป็นต้นไป ยกเว้น สาขาเซ็นทรัลเวิล์ด พลาซ่า และ สาขาบิ๊กซี ราชดำริ ซึ่งได้รับความเสียหาย และอาจต้องย้ายที่ทำการ เบื้องต้นประเมินความเสียหายโดยรวมจากสาขา 11 สาขาและ ตู้เอทีเอ็ม 24 เครื่องที่ได้รับผลกระทบ 
ทั้งนี้จากการตรวจสอบเอกสารสำคัญของลูกค้าทั้งหมดปลอดภัย ทรัพย์สินของลูกค้าที่ฝากไว้กับธนาคารทั้งหมดไม่ได้รับความเสียหาย ซึ่งธนาคารได้ระดมกำลังเข้าซ่อมแซมความเสียหายอย่างเร่งด่วนในวันหยุดที่ผ่านมา 
อย่างไรก็ตาม จากสาขาทั้งหมด 998 สาขาทั่วประเทศ มีสาขาที่ยังไม่สามารถกลับมาให้บริการได้ 2 สาขา ได้แก่สาขาเซ็นทรัลเวิล์ด พลาซ่า และสาขาบิ๊กซี ราชดำริ ธนาคารได้ทำการย้ายระบบข้อมูล และพนักงานทั้งหมดไปประจำอีกที่หนึ่งจนกว่าการซ่อมแซมจะแล้วเสร็จ โดยลูกค้าของสาขาเซ็นทรัลเวิล์ด พลาซ่า สามารถติดต่อขอรับบริการจากพนักงานได้ที่สาขารัชโยธิน และลูกค้าของสาขาบิ๊กซี ราชดำริ ติดต่อได้ที่สาขาเทสโก้ โลตัส พระราม 4 รวมถึงสาขาอื่น ๆ ของไทยพาณิชย์ทุกแห่งตามแต่ความสะดวกของลูกค้าได้ทันที